Vita:Propolisz

message: Inkább újságcikkhez hasonlít, mint lexikoncikkhez. --Hkoala 2006. szeptember 2., 10:18 (CEST)

message: #a szócikk egyes részei copy-paste-nek tűnnek (a hullámos ő-k tipikusan erre szoktak utalni), mások pedig beszkennelt és OCR-rel felismertetett anyagnak (különben ki gépel kis l helyett nagy I-t, vagy . helyett ,-t vagy ~-t?!)
- Nálam nem látszanak hullámos ő-k, és kis l helyett I-k, meg a többi sem.
# ==A propolisz hatása== eléggé POV.
SyP 2006. szeptember 2., 20:20 (CEST)
Mit jelent a POV?
A POV a "Point of View", kb. "nézőpont" rövidítése. A Wikipédia egyik alapelve, hogy a cikkeket nem lelkendezve, vagy egyéb szempontból elfogultan, hanem úgynevezett NPOV módon "Natural Point of View" írjuk. Lásd még: WP:NPOV SyP 2007. január 14., 16:35 (CET)
# A szerző szerint mindenre jó, csodaszer a propolisz; ezt nem támasztja alá vizsgálatokkal, igy ez csak egy propolisz reklám marad.
Ez egy "népi csodaszer", amely nincs tudományos vizsgálatokkal alátámasztva, mert nem tudományos anyag. Sajnos a tudomány (legalábbis ma még) nem foglalkozik kellően a népgyógyászati eredményekkel, pedig valaha nem volt más lehetőségük az embereknek. Ráadásul az ilyen népi gyógyszerek nem mindenki számára hatásosak, valakinek nagyon beválnak, valakinek kevésbé, mivel a mi szervezetünk már erősen a mesterséges nyagokhoz van szokva, ezeknek a "profi" anyagoknak a hatása pedig erősebb. És persze a mellékhatása is. S a szervezetünk már csak erős hatásokra reagál, mert "a kis eredmény nem eredmény", azt nem vesszük észre.
- Nekem is bevált a propolisz, régóta használom. Mivel nincs ellenjavallata, ajánlom másoknak is.
„A legfontosabb, hogy ez egy teljesen természetes anyag, emiatt sokkal hasznosabb, mint a gyógyszerek, mivel nem tartalmaz semmilyen adalékanyagot, tartósítószert, iparilag előállított vegyületet. Ha csak lehet, használjunk természetes anyagokat gyógyulásunk elősegítésére, mivel ezeknek nincs mellékhatásuk, nem károsítják a szervezetet, mint a legtöbb gyógyszer. A természet "patikája" kimeríthetetlen. Természetesen ezeket sokszor a gyógyszerekkel együtt kell alkalmaznunk, mert súlyos betegségeket nem tudunk egyedül velük leküzdeni. Azonban még így is nagyon hasznosak a gyógyhatás mellett tisztító, méregtelenítő hatásuk miatt. 
Nekem foghúzás utáni fájdalmas ínygyulladásra nagyon bevált.” - ez nem tartozik szorosan a cikkhez, átemeltem ide. SyP 2007. január 14., 16:35 (CET)
A konkrét tudományos vizsgálatok hiányoznak... Amit az ember a wikipedia-n olvas, azt hajlamos készpénznek venni, így én minden esetben jelölném valahogy, hogy mely információ a civil vélemény, és mely információ alapoz minimum egy hivatalosan is publikált kutatási(vizsgálati, statisztikai stb) eredményre... Ja, és még valami a természetes dolgokról: a gyilkos galóca, frissen szedett, 100%-ig természetes, semmilyen tartósítószert, adalékanyagot nem tartalmaz, mégis ártalmas egy hangyányit a szervezetre. Ez egy remek példázata annak, hogy miért áll fel a hátamon is a szőr attól, ha egy termék mellett az egyetlen valamit is latba nyomó érvelés az, hogy teljesen természetes...--89.134.229.222 (vita) 2012. december 23., 13:32 (CET)
thread_title: Két megjegyzés

message: Átneveztem ezt a fejezetet "Hiede3lmek a propolisz hatásairól"-nak, mivel a ~-nak tulajdonított hatásokat tudományos vizsgálatok nem támasztották alá. Különösen problematikussá tesz minden erre vonatkozó állítást, hogy a propolisz összetétele a méhkaptár környezetében fellelhető gyanta-jellegű anyagok forrásától függ, így az évszakkal, a hellyel, országgal, földrészzel együtt változhat. Annyi tűnik általánosan elmondhatónak, hogy amiként a gyanta-félék is többnyire gomba/penész/baktérium ellenes hatású anyagokat tartalmaznak, úgy ez ezekből készült propolisz is fertőtlenítő hatású.
A fejezet végén az ipari jellegű felhasználásra vonatkozó adatok egy "felhasználása" c. fejezetbe kívánkoznának, ha egyáltalán érdemes őket megtartani (pl. a propoliszos rágógumi szerintem mehet a kukába, ez nem enciklopédikus szintű információ), de mivel nem ismerem a kezelő felületet, nem vállalkoztam új fejezetcím hozzáadására.
80.98.79.37 (vita) 2017. július 15., 20:37 (CEST).
A propolisz hatásai tele vannak forrásokkal. Mi hiányzik még? Szalakóta vita 2017. október 15., 19:19 (CEST)
A receptúrákat töröltem. Szalakóta vita 2017. október 17., 09:53 (CEST)
thread_title:  A propolisz hatásai 

message: "caffeic sav phenethyl észter (CAPE)" Ha valaki foglalkozik még érdemben rendbe tenni a cikket, legyen szíves átírni! Szerintem legyen magyarul: "kávésav feniletil észtere" – Gtopor vita 2019. február 21., 20:27 (CET) 
replies: text: Javítottam, volt még néhány további lefordítatlan vegyületnév is. Szaszicska vita 2019. február 21., 23:26 (CET)
thread_title:  Tartalom, elnevezések